cyanic-selkie/wikianc huggingface dataset:
শেগুফতা বখ্‌ত চৌধুরী
কর্ম জীবন
তিনি ১৯৯৬ সালে তত্ত্বাবধায়ক সরকারের শিল্প, বাণিজ্য, পাট ও বস্ত্র মন্ত্রণালয়ের উপদেষ্টার দায়িত্ব পালন করেন।
মৃত্যু
তিনি ২০২০ সালের ১১ নভেম্বর বার্ধক্যজনিত রোগে আক্রান্ত হয়ে ঢাকার ইউনাইটেড হাসপাতালে মৃত্যুবরণ করেন।
সৈয়দা জোহরা তাজউদ্দীন
প্রাথমিক জীবন
তিনি ১৯৩২ সালের ২৪ ডিসেম্বর ঢাকায় জন্মগ্রহণ করেন। বাবার সান্নিধ্যে কিশোরী বয়স থেকেই সমাজকর্মের প্রতি মনোনিবেশ করেন। তিনি ঢাকা বিশ্ববিদ্যালয়ে সমাজবিজ্ঞানে পড়াশোনা করেন।
রাজনৈতিক জীবন
১৯৫৮ সালে আইয়ুববিরোধী আন্দোলনের সক্রিয় কর্মী হিসেব তদানীন্তন পূর্ব পাকিস্তানের রাজনৈতিক অঙ্গনে প্রবেশ করেন। ১৯৫৯ সালে তাজউদ্দীন আহমদের সঙ্গে বিয়ে হলে স্বামীর রাজনৈতিক জীবনের সহযোদ্ধায় পরিণত হন।
১৯৭৫ সালের ১৫ই আগস্ট সপরিবারে বঙ্গবন্ধু এবং পরে একই বছরের ৩ নভেম্বর কারাগারের তার স্বামী তাজউদ্দীনসহ চার জাতীয় নেতা হত্যার পর বাংলাদেশে ভয়ানক পরিস্থিতি সৃষ্টি হলে, তিনি আওয়ামী লীগের হাল ধরেন। ১৯৭৭ সালে তিনি দলের আহ্বায়ক নির্বাচিত হন। সেই সময় সামরিক স্বৈরশাসনের বিরুদ্ধে গণতন্ত্র পুনরুদ্ধারের সংগ্রামে ভূমিকা পালন করেন। ১৯৮১ সালে শেখ হাসিনা দেশে ফিরে দলে আসলে, তাকে সভাপতিমণ্ডলীর সদস্য নির্বাচিত করা হয়। সেই থেকে মৃত্যুর আগ পর্যন্ত তিনি এই দায়িত্ব পালন করেন।
পারিবারিক জীবন
১৯৫৯ সালে তাজউদ্দীন আহমদের সঙ্গে তার বিয়ে হয়। তাদের চার ছেলেমেয়ে রয়েছে, তারা হলেন শারমিন আহমদ রিতি (বড় মেয়ে) সিমিন হোসেন রিমি (মেজো মেয়ে), মাহজাবিন আহমদ মিমি (কনিষ্ঠা মেয়ে) ও তানজিম আহমেদ সোহেল তাজ (কনিষ্ঠ পুত্র)।
মৃত্যু
২০১৩ খ্রিষ্টাব্দের ২০ ডিসেম্বর তিনি মৃত্যুবরণ করেন।
আছুমি
আছুমি বা খুদোমুনি (خودمونية), ইরানের উপগোষ্ঠী পার্সিয়ানদের অন্তর্ভুক্ত। এরা দক্ষিণ ইরানের ফর্স প্রদেশ এবং হর্মোজগান প্রদেশে বসবাস করে। এরা মূলত সুন্নি মুসলমান।   সংখ্যালঘু শিয়া এদের মধ্যে দেখা যায়।
এদের মধ্যে অনেকে পারস্য উপসাগরের দেশ সংযুক্ত আরব আমিরাত, বাহরাইন, কুয়েত, কাতার এবং ওমানে গিয়ে বসবাস করছে এবং সেখানে তাদেরকে আদিবাসী মনে করা হয়। এই লোকেরা আচুমি ভাষায় কথা বলে; (যা আধুনিক ফারসির চেয়ে প্রাচীন পার্সির নিকটবর্তী)।
খিলগাঁও উড়ালসেতু
খিলগাঁও উড়ালসেতু ঢাকার অন্যতম গুরুত্বপূর্ণ এবং ব্যস্ত একটি উড়ালসেতু।
বিবরণ
সেতুটি রাজারবাগকে দিকে সংযুক্ত করেছে অন্যদিকে মালিবাগকে এবং তৃতীয় দিকে সায়েদাবাদকে। ২০১৬ সালে নির্মাণকৃত আরেকটি লুপ  মাদারটেক, কদমতলী, বাসাবো ও সিপাহীবাগকেও যুক্ত করেছে উড়ালসেতুর সাথে। ১.৯ কিলোমিটার দৈর্ঘ্যের এ উড়ালসেতুর নির্মাণকাজ শুরু  হয় ২০০১ সালে এবং সর্বসাধারণের জন্য উন্মুক্ত হয় ২০০৫ সালের মার্চ মাসে। ১৪ মিটার চওড়া খিলগাঁও উড়ালসেতু নির্মাণে ব্যয় হয় প্রায় ৮১.৭৫ কোটি টাকা।
অখিলেশ যাদব
অখিলেশ যাদব (জন্ম ১লা জুলাই ১৯৭৩) একজন ভারতীয় রাজনীতিবিদ এবং সমাজবাদী পার্টির সভাপতি যিনি ২০১২ থেকে ২০১৭ পর্যন্ত উত্তর প্রদেশের ২১ তম মুখ্যমন্ত্রী হিসাবে দায়িত্ব পালন করেছিলেন। ১৫ মার্চ ২০১২তে ৩৮ বছর বয়সে দায়িত্ব গ্রহণের পরে, তিনি কনিষ্ঠতম ব্যক্তি হিসাবে এই পদে অধিষ্ঠিত হন। যাদব ২০১৯ সালে ১৭ তম লোকসভায় আজমগড়ের সংসদ সদস্য  নির্বাচিত হন। রাজনীতিতে তাঁর প্রথম উল্লেখযোগ্য সাফল্য ২০০০ সালে কান্নুজ আসনের লোকসভার সদস্য নির্বাচিত হওয়া । তিনি প্রবীণ রাজনীতিবিদ মুলায়ম সিং যাদবের পুত্র, যিনি ছিলেন সমাজবাদী পার্টির প্রতিষ্ঠাতা-পৃষ্ঠপোষক, তিনিভারত সরকারে প্রতিরক্ষা মন্ত্রীর দায়িত্ব পালন করেছেন এবং উত্তরপ্রদেশের তিনবারের মুখ্যমন্ত্রী ছিলেন।
যাদব ১৯৭৩ সালের ১ জুলাই উত্তর প্রদেশের ইটাওয়া জেলার সাইফায় জন্মগ্রহণ করেছিলেন। তিনি উত্তরপ্রদেশের মুখ্যমন্ত্রী মুলায়ম সিং যাদব এবং মালতী দেবীর সন্তান। মুলায়ম সিং যাদব রাজনীতি নিয়ে ব্যস্ত থাকায়, অখিলেশ যাদব তাঁর দাদা-দাদির দ্বারা লালিত-পালিত হয়েছিলেন। তিনি প্রাথমিক শিক্ষা সাইফাইয়ের একটি স্থানীয় বিদ্যালয়ে এবং তারপরে ইটওয়াহ শহরে একটি স্কুল শেষ করেছেন তিনি রাজস্থানের ধোলপুরের মিলিটারি স্কুলে পড়াশুনা করেন, তারপরে জেএসএস বিজ্ঞান ও প্রযুক্তি বিশ্ববিদ্যালয়ের সিভিল এনভায়রনমেন্টাল ইঞ্জিনিয়ারিংয়ে স্নাতক এবং স্নাতকোত্তর ডিগ্রি অর্জন করেন। অস্ট্রেলিয়ার সিডনি বিশ্ববিদ্যালয় থেকে পরিবেশ প্রকৌশল বিষয়ে দ্বিতীয় স্নাতকোত্তর ডিগ্রিও পেয়েছেন তিনি।
উত্তর প্রদেশের মুখ্যমন্ত্রী
যাদব ১৫ মার্চ ২০১২-এ উত্তরপ্রদেশের ২০ তম মুখ্যমন্ত্রী হিসাবে শপথ গ্রহণ করেছিলেন, মার্চ ২০১২ বিধানসভা নির্বাচনে ২২৪ টি আসন জিতে ৩৮ বছর বয়সে তিনি উত্তরপ্রদেশের মুখ্যমন্ত্রী হিসাবে শপথ গ্রহণ করেছিলেন। তাঁর শাসনামলে, আগ্রা-লখনউ এক্সপ্রেসওয়েটি, যা ভারতের সবচেয়ে আধুনিক এবং দীর্ঘতম এক্সপ্রেসওয়ে, স্বল্প সময়ের মধ্যে নির্মিত এবং উদ্বোধন করা হয়েছিল। যাদব "ইউপি ১০০ পুলিশ পরিষেবা", "মহিলা পাওয়ার লাইন ১০৯০" এবং "অ্যাম্বুলেন্স পরিষেবা ১০৮" ও চালু করেছিলেন। তাঁর সরকারের অবকাঠামোগত সাফল্যের মধ্যে রয়েছে লখনউ মেট্রো রেল, লখনউ আন্তর্জাতিক একানা ক্রিকেট স্টেডিয়াম, জেনেশ্বর মিশ্র পার্ক (এশিয়ার বৃহত্তম পার্ক), জয়প্রকাশ নারায়ণ আন্তর্জাতিক কনভেশন সেন্টার, আইটি শহর, লখনউ-বলিয়া পূর্বচঞ্চল এক্সপ্রেসওয়ে, ইত্যাদি। তাঁর মুখ্যমন্ত্রীর আমলে বিদ্যুৎ খাত উন্নয়ন, পুলিশ বাহিনীকে আধুনিকীকরণ, কিষাণ বাজার ও মন্দি স্থাপন, লোহিয়া আবাস যোজনা, কন্যা বিদ্যা ধন, কিষাণ সর্বভারত বিমা যোজনা, পেনশন যোজনা এবং বেকার ভাতা বরাদ্দের মতো সমাজকল্যাণমূলক প্রকল্প চালু করার ক্ষেত্রেও জোর দেওয়া হয়েছিল। । ২০১২-২০১৫ এর মধ্যে উত্তর প্রদেশ সরকার দশম ও দ্বাদশ পাসআউট শিক্ষার্থীদের মধ্যে ১৫ লক্ষেরও বেশি ল্যাপটপ বিতরণ করেছে, এটি বিশ্বের যে কোনও সরকারের দ্বারা অন্যতম বৃহত্তম বিতরণ প্রকল্প হিসাবে স্বীকৃত।
পরিবার
যাদব মুখ্যমন্ত্রী হওয়ার পর থেকে পরিবারটি দুটি মতবিরোধী দলে বিভক্ত ছিল, একটি তার পক্ষে এবং অন্যটি তার চাচা শিবপাল সিং যাদবের সাথে । যাদবের বাবার মামাতো ভাই, রাম গোপােলের যাদবের পক্ষে সমর্থন ছিল। তাঁর মামা শিবপাল যাদবকে অমর সিং এবং যাদবের বাবা মুলায়ম সিং যাদব সমর্থন করেছিলেন যিনি পরে অখিলেশ যাদবকে সমর্থন করেছিলেন।
প্রান্তিক নওরোজ নাবিল
প্রান্তিক নওরোজ নাবিল (জন্ম: ১৩ নভেম্বর ২০০৩) একজন বাংলাদেশী ক্রিকেটার। তিনি ২৩ মার্চ ২০১৯ সালে ২০১৮-১৯ ঢাকা প্রিমিয়ার ডিভিশন ক্রিকেট লিগে বাংলাদেশ ক্রীড়া শিক্ষা প্রতিষ্ঠান ক্রিকেট দলের হয়ে লিস্ট এ ক্রিকেট তালিকায় স্থান অর্জন করেছিলেন। ২০২০ আইসিসি অনূর্ধ্ব-১৯ ক্রিকেট বিশ্বকাপ জয়ী বাংলাদেশ দলে অন্যতম সদস্য ছিলেন তিনি।
বুবাকারি সুমারে
বুবাকারি সুমারে (Boubakary Soumaré; জন্ম: ২৭ ফেব্রুয়ারি ১৯৯৯) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লীগের শীর্ষ স্তর লীগ ১-এর ক্লাব লিল এবং ফ্রান্স অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলে থাকেন।
২০০৬–০৭ মৌসুমে, ফরাসি ফুটবল ক্লাব প্যারিসের যুব পর্যায়ের হয়ে খেলার মাধ্যমে সুমারে ফুটবল জগতে প্রবেশ করেছেন এবং পরবর্তীকালে পারি সাঁ-জেরমাঁর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, ফরাসি ক্লাব পারি সাঁ-জেরমাঁ বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; পারি সাঁ-জেরমাঁ বি-এর হয়ে তিনি ৮ ম্যাচে অংশগ্রহণ করেছেন। অতঃপর ২০১৭–১৮ মৌসুমে তিনি লিল ২-এ যোগদান করেছেন। ২০১৭–১৮ মৌসুমেই, তিনি লিলের মূল দলে অন্তর্ভুক্ত হয়েছেন।
২০১৪ সালে, সুমারে ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। দলগতভাবে, সুমারে এপর্যন্ত ১টি শিরোপা জয়লাভ করেছেন, যা তিনি পারি সাঁ-জেরমাঁ বি-এর হয়ে জয়লাভ করেছেন।
প্রারম্ভিক জীবন
বুবাকারি সুমারে ১৯৯৯ সালের ২৭শে ফেব্রুয়ারি তারিখে ফ্রান্সের নোয়াসি-লে-সেকে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি সেনেগালীয় বংশোদ্ভূত।
আন্তর্জাতিক ফুটবল
সুমারে ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৪ সালের ২৮শে অক্টোবর তারিখে তিনি বেলজিয়াম অনূর্ধ্ব-১৬ দলের বিরুদ্ধে ম্যাচে ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ২০১৮ সালে তিনি ফ্রান্স অনূর্ধ্ব-১৯ দলের হয়ে ২০১৮ উয়েফা ইউরোপীয় অনূর্ধ্ব-১৯ চ্যাম্পিয়নশিপে অংশগ্রহণ করেছেন, তবে সেমি-ফাইনালে তার দল ইতালি অনূর্ধ্ব-১৯ দলের কাছে ২–০ গোলের ব্যবধানে পরাজিত হয়েছিল; উক্ত প্রতিযোগিতায় তিনি ৩ ম্যাচে অংশগ্রহণ করেছেন। তিনি ফ্রান্স অনূর্ধ্ব-২০ দলের হয়ে ২০১৯ ফিফা অনূর্ধ্ব-২০ বিশ্বকাপে অংশগ্রহণ করেছেন, তবে ১৬ দলের পর্বে তার দল মার্কিন যুক্তরাষ্ট্র অনূর্ধ্ব-১৮ দলের কাছে ৩–২ গোলের ব্যবধানে পরাজিত হয়ে উক্ত প্রতিযোগিতা হয়ে বিদায় নিয়েছিল; উক্ত প্রতিযোগিতায় তিনি মাত্র ১টি ম্যাচে অংশগ্রহণ করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।
৬৩তম ফিল্মফেয়ার পুরস্কার
৬৩তম ফিল্মফেয়ার পুরস্কার হল দ্য টাইমস গ্রুপ কর্তৃক প্রদত্ত ফিল্মফেয়ার পুরস্কারের ৬৩তম আয়োজন, যা ২০১৭ সালের বলিউড চলচ্চিত্রের জন্য প্রদান করা হয়েছিল। এই আয়োজনটি অনুষ্ঠিত হয় ২০১৮ সালের ২০শে জানুয়ারি, যা কালারস টিভিতে প্রদর্শিত হয়। এই আয়োজনের সঞ্চালনা করেন শাহরুখ খান, আয়ুষ্মান খুরানা, পরিণীতি চোপড়া ও করণ জোহর। এর পূর্বে ১৮ই জানুয়ারি এই আয়োজনের মনোনয়ন ঘোষণা করা হয়।
জনপ্রিয় পুরস্কার
thumb|120px|[[অশ্বিনী আইয়ার তিওয়ারী বরেলি কী বর্ফী-এর জন্য শ্রেষ্ঠ পরিচালক বিভাগে পুরস্কৃত হন]] thumb|120px|[[ইরফান খান হিন্দি মিডিয়াম-এর জন্য শ্রেষ্ঠ অভিনেতা বিভাগে পুরস্কৃত হন]] thumb|120px|[[বিদ্যা বালান তুমহারি সুলু-এর জন্য শ্রেষ্ঠ অভিনেত্রী বিভাগে পুরস্কৃত হন]] thumb|120px|[[মেহের বিজ সিক্রেট সুপারস্টার-এর জন্য শ্রেষ্ঠ পার্শ্ব অভিনেত্রী বিভাগে পুরস্কৃত হন]]
সমালোচক পুরস্কার
thumb|120px|[[রাজকুমার রাও বরেলি কী বর্ফী-এর জন্য শ্রেষ্ঠ পার্শ্ব অভিনেতা বিভাগে এবং নিউটন-এর জন্য শ্রেষ্ঠ অভিনেতা (সমালোচক) বিভাগে পুরস্কৃত হন]] ফিল্মফেয়ারের এই আয়োজনের সমালোচক পুরস্কারের মনোনয়ন ঘোষণা করা হয় ২০১৮ সালের ১৯ জানুয়ারি।
বিশেষ পুরস্কার
thumb|120px|[[মালা সিনহা আজীবন সম্মাননা পুরস্কার প্রাপক]] thumb|120px|[[বাপ্পী লাহিড়ী আজীবন সম্মাননা পুরস্কার প্রাপক]]
বিকাশ রায়
বিকাশ রায় (১৯১৬-১৯৮৭) একজন বিখ্যাত বাঙালি অভিনেতা। তিনি বহু ছবিতে পার্শ্বচরিত্রে দাপটের সাথে অভিনয় করেছেন।
প্রারম্ভিক জীবন
তার জন্ম কলকাতার ভবানীপুরে। পিতার নাম যুগলকিশোর রায়। তাদের পৈতৃক নিবাস ছিল নদীয়ার মদনপুর নিকট প্রিয়নগরে। কলকাতার মিত্র ইন্সটিটিউশন থেকে ১৯৩২ খ্রিষ্টাব্দে ম্যাট্রিকুলেশন পাশ করে কলকাতা বিশ্ববিদ্যালয় থেকে স্নাতক হন ১৯৩৬ সালে। সিনেমা-থিয়েটারের চাইতে ঝোঁক ছিল বেশি সাহিত্যে। প্রেসিডেন্সি কলেজ এ পড়ার সময় কলেজ ম্যাগাজিনে নিয়মিত লিখতেন। ‘বেদুইন’ নামে একটা সাহিত্য পত্রিকাও প্রকাশ করেছিলেন। বি.এল (আইন) পাশ করেন ১৯৪১ সালে, কিন্তু স্থায়ীভাবে ওকালতি পেশা গ্রহণ করেননি। কর্মজীবন শুরু হয় এক ব্যারিস্টারী ফার্মের জুনিয়র হিসাবে। আইন ব্যবসা ছেড়ে দিয়ে চাকরি নিলেন সরকারি সিভিল ডিফেন্স বিভাগে, হেড ক্লার্কের। সেখানেও থাকলেন না। অনেক কম বেতনে, আশি টাকার মাস মাইনেতে চাকুরি নিলেন রেডিওর ঘোষকের। রেডিওর অনিশ্চিত চাকুরি ছেড়ে এক বাল্যবন্ধুর সহায়তায় যোগ দিলেন বিখ্যাত বিজ্ঞাপন সংস্থায় যোগ দেন।
অভিনয় প্রতিভা
বিকাশ রায় তার বাচনভঙ্গি, কন্ঠস্বর এবং অনবদ্য স্টাইলের জন্যে বাংলা চলচ্চিত্রে বিশেষ স্থান করে নেন। তার অভিনয় জীবন দীর্ঘ ৩৮ বছরের। এর মধ্যে তিনি মঞ্চেও অভিনয় করেছেন। তার অভিনীত শ্রেষ্ঠ ছবিগুলির মধ্যে ৪২, রত্নদীপ, জিঘাংসা, টাকা আনা পাই, কীর্তিগড়, না, মরুতীর্থ হিংলাজ, সব্যসাচী, বনহংসী, রাত্রির তপস্যা, আরোগ্য নিকেতন উল্লেখযোগ্য। পরিচালনা ও প্রযোজনা করেছেন অনেকগুলি বিখ্যাত বাংলা সিনেমা।
লেখা
তার রচিত গ্রন্থ 'মনে পড়ে', 'কিছু ছবি কিছু গল্প', 'প্রসঙ্গ অভিনয়', 'আমি'।
বাংলাদেশে সমকামীদের অধিকার
বাংলাদেশের মতো একটি রক্ষণশীল দেশে সমকামী অধিকার নিয়ে কাজ করাটা দুরূহ হলেও কিছু সংগঠন আছে যারা মানুষের সমকামের অধিকার বিষয়টি নিয়ে সক্রিয়। মূলত সমকামী হিসেবে কেউ আত্মপ্রকাশ করলে তাকে পরিবার, সমাজ, রাষ্ট্রীয় নিপীড়নের শিকার হতে হয়। বাংলাদেশে সমকামী অধিকারকর্মীদের হত্যার হুমকি পেতেও জানা যায়। বাংলাদেশের সংস্কৃতির সঙ্গে সমলিঙ্গের মানুষের মধ্যকার প্রেম মানানসই নয়; সমাজে কেবল দুইজন বিপরীত লিঙ্গের মানুষের মধ্যে সম্মতিমূলক প্রেম এবং বিয়ে কিছুটা সমর্থিত যদিও এ-ক্ষেত্রেও অনেক সামাজিক এবং আইনি বাঁধা রয়েছে। সমলিঙ্গের মানুষের মধ্যকার প্রেম একদমই সমর্থিত নয়, সম্মতি থাকলেও, ঠিক এই কারণে বাংলাদেশের মানুষরা তাদের সমকাম প্রবৃত্তি গোপন করেন আর প্রকাশ করলেও খুব কাছের বিশ্বস্ত মানুষের কাছে ছাড়া করেননা।
আইন ও অপরাধের ধারা
বাংলাদেশের সংবিধান-এ সকল নাগরিকের ধর্মীয় ও সামাজিক অধিকার দেয়া হলেও নৈতিক অবক্ষয়ভিত্তিক বিধিনিষেধ রয়েছে।
সমকামিতা নিয়ে যদিও বাংলাদেশে কোনো স্পষ্ট আইন নেই কিন্তু বাংলাদেশ দণ্ডবিধির ৩৭৭ ধারা মোতাবেক পায়ুমৈথুন শাস্তিযোগ্য ফৌজদারি অপরাধ, যার শাস্তি দুই বছর থেকে শুরু করে দশ বছর কারাদণ্ড এবং সাথে জরিমানাও হতে পারে। এ আইনে বলা হয়েছেঃ
"৩৭৭. প্রকৃতিবিরুদ্ধ অপরাধ: কোন ব্যক্তি যদি স্বেচ্ছায় কোন পুরুষ, নারী বা পশু প্রকৃতির নিয়মের বিরুদ্ধে যৌন সঙ্গম করে, তবে তাকে দুই বছর কারাদণ্ড দেয়া হবে, অথবা বর্ণনা অনুযায়ী নির্দিষ্টকালের কারাদণ্ড প্রদান করা হবে যা দশ বছর পর্যন্ত বর্ধিত হতে পারে, এবং এর সাথে নির্দিষ্ট অঙ্কের আর্থিক জরিমানাও দিতে হবে।
ব্যাখ্যা: ধারা অনুযায়ী অপরাধ প্রমাণে যৌনসঙ্গমের প্রয়োজনীয় প্রমাণ হিসেবে লিঙ্গপ্রবেশের প্রমাণ যথেষ্ট হবে।"
৩৭৭ ধারার ব্যাখ্যায় পায়ুসঙ্গমজনিত যে কোন যৌথ যৌন কার্যকলাপকে এর অন্তর্ভুক্ত করা হয়েছে। একারণে, পরস্পর সম্মতিক্রমে বিপরীতকামী মুখকাম ও পায়ুমৈথুন ও উক্ত আইন অনুযায়ী শাস্তিযোগ্য অপরাধ বলে গণ্য হতে পারে। বাংলাদেশের বিয়ের আইনে একজন পুরুষ একজন নারীর সঙ্গেই বিবাহবন্ধনে আবদ্ধ হতে পারে, সমলৈঙ্গিক বিয়ের কোনো স্বীকৃতি বাংলাদেশের আইনে নেই।
ইতিহাস
বাংলাদেশীরা প্রেম এবং যৌনতার ক্ষেত্রে আবহমান কাল ধরেই রক্ষণশীলতা অবলম্বন করে এসেছে। এছাড়া বাংলাদেশের সমাজে এগুলো ট্যাবু ছিলো। অন্যদিকে রাষ্ট্রীয়ভাবেও কখনোই বৈধ করার চেষ্টা হয়নি এই প্রেম বা যৌন-স্বাধীনতার ব্যাপারটা।
বাংলাদেশের স্বাধীনতার পরে কখনোই সমকামিতা নিয়ে কোথাও কোনো কিছু লিখিত হয়নি; সমকামিতার কোনো লিপিবদ্ধ ইতিহাস বাংলাদেশে কখনোই পাওয়া যায়নি। যেহেতু বাংলাদেশের সমাজে যৌনতা, প্রেম এসব নিয়ে মানুষ তেমন একটা আলোচনা করতোনা কিংবা করলেও খুব গোপনে করতো এবং এসব সামাজিকভাবে নিষিদ্ধ ছিলো তাই এমনটা হয়েছে; ১৯৮০-এর দশকে কিছু পতিতালয়ে সমকামী পুরুষ যৌনকর্মীর কথা বাংলা সংবাদপত্রে উল্লেখিত হয় যদিও সমকামিতার পক্ষে কিছু লিখা হয়নি; আর তখনো 'সমকামিতা' শব্দটি তখনো বাংলাদেশীরা ব্যবহার করতোনা, পত্রিকায় 'পায়ুকাম' শব্দটি ব্যবহৃত হয়েছিলো। ১৯৮৯ সালে বাংলাদেশে এক সমকামী পুরুষের শরীরে এইচআইভি ভাইরাস ধরা পড়লে তাকেও পায়ুকামী এবং পুরুষ যৌনকর্মী উল্লেখ করে পত্রিকাগুলো। যদিও কোনো কোনো ক্ষেত্রে 'সমকাম' বা 'সমকামী' শব্দদুটিও ব্যবহৃত হতো।
বাংলাদেশের চলচ্চিত্র, নাটক, সাহিত্য, শিল্পকলা বা যে কোনো গণমাধ্যমে কখনো পায়ুকাম বা সমকাম কোনোটা নিয়েই কখনোই খোলাসা আলোচনা করা হয়নি আর হলেও সেটা হয়েছে সমকামিতাকে নেতিবাচক এবং আপত্তিকর হিসেবে উল্লেখ করে এবং এটাও শুধু সংবাদপত্রে হয়েছে অন্যান্য জায়গায় সমকাম বা অন্যান্য প্রেম বা যৌনতা সম্পর্কিত আলোচনাও নিষিদ্ধ ছিলো। আবার বাংলাদেশি চলচ্চিত্র বা নাটকে প্রেমের উপস্থাপন হয়েছে রক্ষণশীলভাবে এবং সেটা ছিলো বিষমকামী প্রেম।
২০১৫ সালে ডয়চে ভেলে বাংলার এক প্রতিবেদন-জরিপে দেখা যায় মানুষের মতামতঃ সমকামিতা একটি বিকৃত মানসিকতা। তাছাড়া বাংলাদেশ একটি মুসলিম প্রধান দেশ হওয়ায় ধর্মীয় কারণে সমকামিতা গ্রহণযোগ্য নয়। আমাদের সংস্কৃতি সমকামিতা সর্মথন করে না৷ এ প্রসঙ্গে বির্তক না বাড়ানোই ভালো।
এবং ২০১৯ সালে ডয়চে ভেলে বাংলাতেই আরেকটি প্রতিবেদনের মতামতঃ বাংলাদেশে প্রচুর সমকামী আছে, সেটা সবাই জানে, তারপরও তাঁদেরকে ঘৃণার চোখে দেখা হয়। সামাজিক, পারিবারিক সবক্ষেত্রেই তাঁরা নিগ্রহের শিকার হন।
২০১৪ সালে সমকামীদের পক্ষ নিয়ে লিখা একটি সাময়িকী বের হয় যার নাম ছিলো রূপবান কিন্তু ২০১৬ সালে সাময়িকীটির সম্পাদক জুলহাজ মান্নান তার এক বন্ধু সহ রাজধানী ঢাকার কলাবাগানে দূর্বৃত্তদের দ্বারা খুন হলে সাময়িকীটির প্রকাশনা বন্ধ হয়ে যায়।
সামাজিক মনোভাব
বাংলাদেশে প্রকাশ্যে সমলিঙ্গের বন্ধুদের মধ্যে পারস্পরিক আবেগী আকর্ষণ প্রচলিতভাবে স্বীকৃত, এটা নিয়ে কোন সমালোচনা না হলেও, সমকামের প্রতি কঠোর নিষেধাজ্ঞা রয়েছে। উক্ত দেশের ৯০% ইসলাম ধর্মাবলম্বী জনসংখ্যার ধর্মীয় ঐতিহ্য (মধ্যমপন্থী) ও বাংলাদেশী সমাজের মানসিকতার ফলে উক্ত বিরোধী মনোভাব দেখা যায়। পরিবারে বাইরের ব্যক্তিবর্গ যেমন: পুলিশ, প্রেম এবং যৌনস্বাধীনতা-বিদ্বেষী ও মুসলিম মৌলবাদী দলসমূহ এলজিবিটি (হিজড়া ব্যতীত) সদস্যদেরকে হয়রানি, নির্যাতন ও শারীরিকভাবে আক্রমণ করতে পারে।  এই নৈতিক মানদণ্ডে সরকার কোনো অর্থায়ন না করলেও কোনো প্রকার উদ্যোগ নিতে কোন প্রকার উৎসাহ বা সক্রিয়তাও কখনো তাদের মাঝে দেখা যায় না। ২০১৬ সালের ২৫শে এপ্রিল ঢাকার কলাবাগানে নিজ বাসায় সমকামী অধিকারকর্মী জুলহাজ মান্নান খুন হন; জুলহাজ 'রূপবান' নামের এক সমকামবিষয়ক ম্যাগাজিনের সম্পাদক ছিলেন।
সমকাম বাংলাদেশের আইনে অপরাধ হওয়ায় বাংলাদেশের পুলিশকেও সমকামীদেরকে গ্রেফতার করতে দেখা গেছে; সর্বপ্রথম ২০১৩ সালে এক নারী সমকামীযুগলকে বিয়ের অপরাধে র‍্যাব গ্রেফতার করে, এরপর ২০১৭ সালে খবর পাওয়া যায় ঢাকার কেরানীগঞ্জে সমকামী ছেলেদের গ্রেফতারের খবর এবং ২০১৮ সালে পাবনা জেলায় দুই ছেলের বিয়ের খবর আসে, এ-ক্ষেত্রেও পুলিশ হস্তক্ষেপ করেছিলো।
বাংলাদেশী সমকাম-অধিকার বিষয়ক সংস্থাসমূহ
বাংলাদেশে প্রথম এলজিবিটি সংক্রান্ত জনসচেতনতা গড়ে তোলার প্রকাশ্য প্রয়াস শুরু হয় ১৯৯৯ সালে যখন রেংগ্যু নামক এক কানাডীয় নাগরিক (যিনি জাতিগতভাবে একজন চাকমা) বাংলাদেশের সমকামীদের জন্য প্রথম অনলাইন গ্রুপ "গে বাংলাদেশ" প্রতিষ্ঠা করেন। এর সদস্য সংখ্যা একহাজার পর্যন্ত হয়েছিল, কিন্তু রেংগ্যুর মৃত্যুর পরে এর কার্যক্রমে স্থবিরতা নেমে আসে। এরপর ২০০২ সালে ইয়াহু পোর্টালে প্রকাশ এবং আবরার দ্বারা পরিচালিত টিন গে বাংলাদেশ এবং কাজি হক দ্বারা পরিচালিত বয়েস অব বাংলাদেশ নামক দুইটি অনলাইন গ্রুপের কার্যক্রম শুরু হয়। ইয়াহু কর্তৃপক্ষ দুইটি গ্রুপই ২০০২ সালে মুছে ফেলে। বিভিন্ন ভাবে নাম পরিবর্তন ও বারবার চালু হওয়ার পর এখন পর্যন্ত বয়েজ অনলি বাংলাদেশ যা বর্তমানে “বয়েজ অব বাংলাদেশ” নামে পরিচিত এই গ্রুপটিই টিকে আছে। বর্তমানে তানভির আলম নামে পরিচালিত গ্রুপটি বাংলাদেশী সমকামীদের সবচেয়ে বড় নেটওয়ার্ক। এটি ২০০৯ থেকে ঢাকায় এলজিবিটি সচেতনতাবর্ধক অনুষ্ঠান করে আসছে। এই দলটি বাংলাদেশে একটি সুসংহত এলজিবিটি সমাজ গড়তে চায়, এবং একই সঙ্গে বাংলাদেশ দণ্ডবিধির ৩৭৭ ধারাটির প্রযোজ্যতার অবসান চায়।
কিন্তু ১৯৯০ দশকের গোড়ার দিকে ঢাকার কাকরাইলে বন্ধু নামে একটি বিদেশী সাহায্যপুষ্ট বেসরকারী সংস্থা স্থাপিত হয় যা প্রথম থেকেই পুরুষ সমকামীদের জন্য কাজ করে যাচ্ছে। ইতোমধ্যে সারা দেশে বিভিন্ন স্থানে বন্ধু’র শাখা দপ্তর স্থাপিত হয়েছে। এই সংস্থাটি সরকার কর্তৃক স্বীকৃত হওয়ায় এর কার্যক্ষেত্র প্রকাশ্য ও ক্রম প্রসারমান।
২০১৪ সালের জানুয়ারিতে, বাংলাদেশের প্রথম এলজিবিটি সাময়িকী প্রকাশিত হয়। প্রেমের প্রতিনিধিত্ব করে, এরূপ লোককাহিনী "রূপবান" থেকে অনুপ্রাণিত হয়ে সাময়িকীটির নামকরণ করা হয় রূপবান সাময়িকী।
১৪ এপ্রিল বাঙালি নববর্ষ হওয়ায়, এদিনটি বাংলাদেশে শোভাযাত্রাসহ বিভিন্ন অনুষ্ঠানের মাধ্যমে সাড়ম্বরে উদযাপিত হয়। ২০১৪ সালে এ দিনটিতে "রেইনবো র‍্যালি" (রঙধনু শোভাযাত্রা) ঢাকাতে অনুষ্ঠিত হয়। হুমকির পর ২০১৬ সালে এধরনের শোভাযাত্রা বাতিল করা হয়। ২০১৬ সালের ২৫ এপ্রিল রূপবান (ম্যাগাজিন) প্রতিষ্ঠাতা এবং রেইনবো র‍্যালির সংগঠক জুলহাজ মান্নান বন্ধুসহ খুন হন।
অসংখ্য মানুষ বয়েজ অব বাংলাদেশের (বব) কাছে তাদের সমস্যার কথা বিশদভাবে বলতে থাকে। এই ফোরাম কখনোই নিজেদের সংস্থা হিসেবে নিবন্ধন করে নি, কারণ তারা নিজেদের নিছক পুরুষ-পুরুষ যৌনক্রিয়া করতে উৎসাহিত করে, এরুপ উপাধি পেতে চায়নি। এই দলটির সমন্বয়কারী মনে করেন, তাদের কাজের পরিধি আরো ব্যাপক। অনলাইনে সক্রিয় এই দলটি সমকামী পুরুষদের সাক্ষাৎ করার জন্য বিভিন্ন অনুষ্ঠানের আয়োজন করে, এবং তাদের মধ্যে সামাজিকীকরণ বৃদ্ধিতে কাজ করে। ববে নিবন্ধিত সদস্যসংখ্যা ২০০০ এর বেশি এবং তাদের মধ্যে পিএইচডিধারী ও চিকিৎসকরাও আছেন।
যুক্তরাজ্যের জনসংখ্যা বিষয়ক ফান্ড এবং বিভিন্ন এনজিওগুলো বাংলাদেশ যাতে যৌন শিক্ষা এবং এলজিবিটি সংশ্লিষ্ট বিষয়গুলো নিয়ে বিবেচনা করে তার জন্য চাপ প্রয়োগ করে। ২০১৩ খ্রিষ্ঠাব্দের ১৬ সেপ্টেম্বর ষষ্ঠ এশিয়ান এবং প্যাসিফিক পপুলেশন কনফারেন্সে এই বিষয়গুলো নিয়ে আলোচিত হয়। বাংলাদেশ জাতিসংঘের সমকামীদের স্বীকৃতি দেওয়ার ধারণার সম্পূর্ণ বিরোধিতা করে। জাতিসংঘে নিযুক্ত বাংলাদেশের প্রতিনিধিত্বকারী আবুল কালাম আব্দুল মোমেন বলেন, এধরনের কোন নীতি বাংলাদেশের সামাজিক আদর্শের বিরুদ্ধে যায় বলে বাংলাদেশ এধরনের কোনো সিদ্ধান্ত দেশে বাস্তবায়ন করবে না।
২০১৪ সালে আন্তর্জাতিক পপুলেশন ডেভেলপম্যান্ট কনফারেন্সে বাংলাদেশ পুনরায় সমকামীদের স্বীকৃতি দেওয়ার ধারণার বিরোধিতা করে। আবদুল মোমেন ষষ্ট এশীয় প্যাসিফিক পপুলেশন কনফারেন্সে দেওয়ার বক্তব্যের পুনরাবৃত্তি করে বলেন, অন্যান্য মুসলিম এবং কিছু খ্রিষ্ঠান দেশের মত বাংলাদেশ সমকামীদের অধিকার সমর্থন করবে না, কারণ তা তার মুল্যবোধকে প্রতিনিধিত্ব করে না।
হোম (হিন্দু আচার)
হোম (होम) বা হবন, বৈদিক হিন্দুধর্মে, একজন হিন্দু পুরোহিত বিশেষভাবে বাড়ির মালিকের (গৃহস্থ) দ্বারা বিশেষ অনুষ্ঠানে সঞ্চালিত অগ্নি অনুষ্ঠান। গৃহস্থ বিভিন্ন ধরনের আগুন ধরে রাখে যার মধ্যে একজন খাবার রান্না করা, তার বাড়ি গরম করা, অন্যান্য ব্যবহারের মধ্যে; অতএব, যজ্ঞ নৈবেদ্য সরাসরি আগুনে তৈরি করা হয়। হোমকে কখনও কখনও "ত্যাগের অনুষ্ঠান" বলা হয় কারণ আগুন নৈবেদ্যকে ধ্বংস করে, কিন্তু হোম আরো সঠিকভাবে "ভোটদানের অনুষ্ঠান"। আগুন প্রতিনিধি, এবং নৈবেদ্যগুলির মধ্যে রয়েছে যেগুলি উপাদান এবং প্রতীকী যেমন শস্য, ঘি, দুধ, ধূপ ও বীজ।
এটি বৈদিক ধর্মে নিহিত এবং প্রাচীনকালে বৌদ্ধধর্ম ও জৈনধর্ম দ্বারা গৃহীত হয়েছিল। চর্চা ভারত থেকে মধ্য এশিয়া, পূর্ব এশিয়া ও দক্ষিণ -পূর্ব এশিয়ায় ছড়িয়ে পড়ে। হোম আচার অনেক হিন্দু অনুষ্ঠানের একটি গুরুত্বপূর্ণ অংশ হিসাবে রয়ে গেছে এবং বর্তমান সময়ের বৌদ্ধ ধর্মে, বিশেষত তিব্বত ও জাপানের কিছু অংশে হোমের বৈচিত্র্য অব্যাহত রয়েছে। এটি আধুনিক জৈনধর্মেও পাওয়া যায়।
হোম বিকল্প নামে পরিচিত, যেমন হিন্দুধর্মে যজ্ঞ যার অর্থ কখনও কখনও বৃহত্তর জনসাধারণের অগ্নি অনুষ্ঠান, বা বৌদ্ধধর্মে জজনবিধান বা গোমা। আধুনিক সময়ে, একটি হোম একটি প্রতীকী আগুনের চারপাশে একটি ব্যক্তিগত অনুষ্ঠান হতে থাকে, যেমন একটি বিয়েতে পালন করা হয়।
ব্যুৎপত্তি
সংস্কৃত শব্দ হোম হল মূল হু থেকে এসেছে, যার অর্থ "আগুনে ঢেলে দেওয়া, নৈবেদ্য দেওয়া, বলিদান"।
ইতিহাস
যজ্ঞ বা অগ্নি বলি প্রাথমিক শ্রুতি আচারের একটি স্বতন্ত্র বৈশিষ্ট্য হয়ে ওঠে। শ্রৌত অনুষ্ঠান হল কুইড প্রো কো -এর রূপ যেখানে আগুনের আচারের মাধ্যমে একজন বলিদান দেব -দেবীদের কাছে কিছু অর্পণ করে এবং বলিদান এর বিনিময়ে কিছু আশা করে। বৈদিক আচারের মধ্যে ছিল ভোজ্য বা পানীয় কিছু, যেমন দুধ, স্পষ্ট মাখন, দই, চাল, বার্লি, একটি পশু, বা মূল্যবান কিছু, যা অগ্নি পুরোহিতদের সহায়তায় দেবতাদের দেওয়া হয়। এই বৈদিক ঐতিহ্য শ্রৌত (শ্রুতি-ভিত্তিক) এবং স্মার্ত (স্মৃতি-ভিত্তিক) -এ বিভক্ত।
ফিলিস গ্রানফ বলছেন, বিভিন্ন বৌদ্ধ এবং জৈন ঐতিহ্য দ্বারা হোম আচারের অনুশীলনগুলি পালন করা হয়েছিল, তাদের গ্রন্থগুলি হিন্দু ঐতিহ্যের "আচারগত সারগ্রাহীতা" ব্যবহার করে, যদিও মধ্যযুগীয় সময়ে পরিবর্তিত বিভিন্নতার সাথে। হোম-রীতিতে বৈদিক বলিদান রীতি, মুসাশি তাচিকাওয়া বলে, মহাযান বৌদ্ধধর্মে শোষিত হয়েছিল এবং তিব্বত, চীন এবং জাপানের কিছু বৌদ্ধ ঐতিহ্যে হোম আচার অনুষ্ঠান চলতে থাকে।
হিন্দুধর্ম
বিভিন্ন হিন্দু ঐতিহ্যে হোম আচারের ব্যাকরণ অনেক সংস্কৃতি (উত্তরণের অনুষ্ঠান) অনুষ্ঠানের জন্য সাধারণ। বৈদিক অগ্নি অনুষ্ঠান, হিন্দুধর্মে বিভিন্ন হোম আচারের বৈচিত্র্যের মূল অংশ, আচারের "দ্বিপাক্ষিকভাবে প্রতিসম" কাঠামো। এটি প্রায়ই অগ্নি এবং জল, পোড়ানো উৎসর্গ এবং সোমা, পুংলিঙ্গ হিসেবে আগুন, পৃথিবী এবং নারী হিসাবে নারী, অগ্নি উল্লম্ব এবং উপরের দিকে পৌঁছায়, যখন বেদি, নৈবেদ্য ও তরল অনুভূমিক। হোম আচারের বেদী (অগ্নিকুণ্ড) নিজেই একটি প্রতিসাম্য, প্রায়শই একটি বর্গাকার, একটি নকশা নীতি যা ভারতীয় ধর্মে মন্দির এবং মণ্ডপের কেন্দ্রবিন্দুতেও রয়েছে। হোম আচার অনুষ্ঠানের ক্রম একইভাবে, শুরু থেকে শেষ পর্যন্ত, প্রতিসাম্যের নীতির চারপাশে গঠিত।
অগ্নি-বেদি (বেদী বা হোম/হবন কুণ্ড) সাধারণত ইট বা পাথর বা একটি তামার পাত্র দিয়ে তৈরি এবং প্রায় সবসময়ই বিশেষভাবে এই উপলক্ষের জন্য নির্মিত হয়, যা পরবর্তীতে ভেঙে ফেলা হয়। এই অগ্নি-বেদী চিরতরে বর্গাকৃতিতে নির্মিত। যদিও অনেক বড় বেদি মাঝেমধ্যে প্রধান সাধারণ হোমের জন্য তৈরি করা হয়, সাধারণ বেদি ১ × ১ ফুট বর্গের মতো ছোট হতে পারে এবং খুব কমই ৩ × ৩ ফুট বর্গের বেশি হতে পারে।
হোমের আচার স্থান, বেদি অস্থায়ী ও অস্থাবর। হোম আচারের প্রথম ধাপ হল আনুষ্ঠানিক ঘের (মণ্ডপ) নির্মাণ, এবং শেষ ধাপ হল এর পুনর্নির্মাণ। যাজক বেদী ও মণ্ডপকে পবিত্র করে, মন্ত্র পাঠের সাথে আচার অনুষ্ঠানের জন্য পবিত্র স্থান তৈরি করে। স্তোত্র গাওয়া হলে, আগুন শুরু হয়, নৈবেদ্য সংগ্রহ করা হয়। যজ্ঞকারী প্রবেশ করে, প্রতীকীভাবে নিজেকে বা নিজেকে পরিষ্কার করে, জল দিয়ে, হোম আচারে যোগ দেয়, দেবতাদের আমন্ত্রণ জানানো হয়, প্রার্থনা করা হয়, শঙ্খ ফুঁক দেওয়া হয়। যজ্ঞকারীরা অগ্নিতে নৈবেদ্য এবং মলম ঢেলে দেয়, স্তোত্র গাওয়া হয়, স্বহা শব্দে। প্রসাদ ও নৈবেদ্য সাধারণত পরিষ্কার মাখন (ঘি), দুধ, দই, চিনি, জাফরান, শস্যদানা, নারকেল, সুগন্ধি জল, ধূপ, বীজ, পাপড়ি ও ভেষজ।
বেদী ও আচার হল হিন্দু সৃষ্টিতত্ত্বের প্রতীকী উপস্থাপনা, বাস্তবতা এবং দেবতা ও জীবের জগতের মধ্যে যোগসূত্র। অনুষ্ঠানটি প্রতিসম বিনিময়, "কুইড প্রো কোও", যেখানে মানুষ আগুনের মাধ্যমে দেবতাদের কিছু অর্পণ করে এবং বিনিময়ে আশা করে যে দেবতারা শক্তির সাথে প্রতিদান দেবে এবং যা তাদের প্রভাবিত করার ক্ষমতা আছে।
বৌদ্ধধর্ম
হোম (護摩, গোমা) তিব্বত, চীন এবং জাপানের কিছু বৌদ্ধ ঐতিহ্যে পবিত্র অগ্নির আচার পাওয়া যায়।  এর শিকড় হল বৈদিক আচার, এটি বৌদ্ধ দেবতাদের উস্কে দেয় এবং যোগ্য বৌদ্ধ পুরোহিতদের দ্বারা সম্পাদিত হয়। ৬ষ্ঠ থেকে ৮ম শতাব্দীর কুতদান্ত সূত, দীঘনিকায়া এবং সুতানিপাতার মতো বৌদ্ধ গ্রন্থের চীনা অনুবাদে, বৈদিক হোম অনুশীলনকে বুদ্ধের অনুমোদনের সাথে দায়ী করা হয় যে বুদ্ধই আসলতার আগের জীবনে বেদের শিক্ষক।
কিছু বৌদ্ধ হোম ঐতিহ্যে, যেমন জাপানে, এই আচারে কেন্দ্রীয় দেবতাকে আহ্বান করা হয় সাধারণত অকলানাথ (ফুডো ম্যু 不動明王, লিত, আলোকিত অস্থাবর জ্ঞানের রাজা)। বৈদিক ঐতিহ্যে দেবতা রুদ্র, তিব্বতী ঐতিহ্যে বজ্রপানি বা চাকদোর ও সাইবেরিয়ায় সোতশিরবানীর অপর নাম অকলানাথ। আকলা হোম আচারের পদ্ধতি হিন্দুধর্মে পাওয়া বৈদিক প্রোটোকল অনুসরণ করে, পুরোহিতরা আগুনে নৈবেদ্য দিয়ে যারা আচারের মূল অংশ বলে মন্ত্র পাঠ করে এবং ভক্তরা হাততালি দিয়ে বিভিন্ন স্তব গেয়েছেআবৃত্তি। বৈদিক হোম (গোমা) রীতির অন্যান্য সংস্করণগুলি টেন্ডাই ও শিংন বৌদ্ধ ঐতিহ্যের পাশাপাশি জাপানের শুগেন্দো এবং শিন্টোতে পাওয়া যায়। বেশিরভাগ শিংগন মন্দিরে, এই অনুষ্ঠানটি প্রতিদিন সকালে বা বিকেলে করা হয়, এবং পুরোহিত পদে প্রবেশ করার পরে সমস্ত আচার্যদের জন্য এই আচারটি শিখতে হবে। গোমা আচার -অনুষ্ঠানের মূল মধ্যযুগীয় গ্রন্থগুলি সিদ্ধাম সংস্কৃত বীজ শব্দ এবং চীনা ভাষায়, যাজকদের যথাযথ উচ্চারণে সহায়তা করার জন্য জাপানি কাতাকানা যুক্ত করা হয়েছে। বৃহত্তর স্কেলের অনুষ্ঠানে প্রায়ই একাধিক যাজক, জপ, তাইকো ঢোল পিটিয়ে এবং মণ্ডলের চারপাশে শঙ্খ শেল (হোরগাই) ফুটাকে আনুষ্ঠানিক ফোকাস হিসাবে অন্তর্ভুক্ত করা হয়। তিব্বতীয় বৌদ্ধধর্ম এবং বন -এ হোম আচার (সব্যিন  স্রেগ) ব্যাপকভাবে বৈশিষ্ট্যযুক্ত এবং বিভিন্ন মহাযান বুদ্ধ এবং তান্ত্রিক দেবতাদের সাথে যুক্ত।
জৈনধর্ম
জৈনধর্মে হোম আচারও পাওয়া যায়। উদাহরণস্বরূপ, ঘন্টারকর্ণ আচার হল একটি হোম বলি, যা শতাব্দী ধরে বিকশিত হয়েছে, এবং যেখানে পঞ্চকামিত (দুধ, দই, চিনি, জাফরান এবং স্পষ্ট মাখন) দিয়ে আগুনে পরিণত করা হয়, এবং অন্যান্য প্রতীকী সামগ্রী যেমন নারকেল, ধূপ, বীজ ও ভেষজ। জৈনদের দ্বারা পাঠ করা মন্ত্রটি সংস্কৃত ভাষায় অন্তর্ভুক্ত, এবং ১৬ শতকের শ্বেতম্বার পাঠ্য ঘন্টারকর্ণ মন্ত্র স্তোত্র সংস্কৃত পাঠ যা জৈন সম্প্রদায়ের মধ্যে ঘন্টারকর্ণ মহাবীরকে উৎসর্গ করা হোম আচারের বর্ণনা দেয়।
জৈন ধর্মের আদিপুরাণ, ৪৭.৩৪৮ ধারায়, ঋষভের স্মৃতিতে বৈদিক অগ্নি অনুষ্ঠানের বর্ণনা করা হয়েছে। হিন্দুদের মতো ঐতিহ্যবাহী জৈন বিয়ের অনুষ্ঠানও বৈদিক অগ্নি উৎসর্গের অনুষ্ঠান।
চিরহরিৎ
right|300px|thumb|[[সিলভার ফার বৃক্ষের ডালে পরপর তিন বছরের ধরে রাখা পাতার প্রদর্শন]]
উদ্ভিদবিদ্যায় চিরহরিৎ হল এমন উদ্ভিদ যার পাতা সকল ঋতুতেই সবুজ থাকে। এর বিপরীত হচ্ছে পর্ণমোচী, যার পাতা শীতকালে অথবা শুষ্ক ঋতুতে ঝরে যায়। গুল্ম ও বৃক্ষ, উভয় ধরনের উদ্ভিদই চিরহরিতে বিদ্যমান। চিরহরিৎ উদ্ভিদের মধ্যে রয়েছেঃ
চিরহরিৎ উদ্ভিদের পাতার অস্তিত্ব কয়েক মাস থেকে শুরু করে (পুরোনো পাতা ঝরার সাথে সাথে অবিরত নতুন পাতা গজাতে থাকে) কয়েক দশক পর্যন্ত বিদ্যমান থাকতে পারে।
চিরহরিৎ অথবা পর্ণমোচী হবার কারণ
right|thumb|300px|শীতকালে একটি [[দক্ষিণা জীবন্ত ওক]]
পর্ণমোচী বৃক্ষ সাধারণত শীত বা শুষ্ক ঋতুর অভিযোজন হিসেবে পাতা ঝরিয়ে থাকে। চিরহরিৎ বৃক্ষ পাতা ঝরালেও পর্ণমোচীর মতোন একসাথে সব ঝরিয়ে ফেলে না। বিভিন্ন বৃক্ষ বিভিন্ন সময়ে তাদের পাতা ঝরায় যার ফলে বনকে মোটামুটি সবুজই দেখায়। অধিকাংশ ক্রান্তীয় বৃষ্টিবনের বৃক্ষরা চিরহরিৎ বলে পরিচিত যারা পাতার বয়স বাড়া এবং ঝরার সাথে সাথে সারা বছর ধরে নতুন পাতা প্রতিস্থাপন করে। অন্যদিকে ঋতুগতভাবে শুষ্ক জলবায়ুর প্রজাতিগুলো হয় চিরহরিৎ অথবা পর্ণমোচী। উষ্ণ শীতপ্রধান জলবায়ুর অধিকাংশ উদ্ভিদ প্রজাতিও চিরহরিৎ বৈশিষ্ট্য ধারণ করে। যেহেতু, অল্প সংখ্যক চিরহরিৎ ব্রডলিফ উদ্ভিদ ৩০° সেন্টিগ্রেডের নিচের তীব্র ঠান্ডা সহ্য করতে পারে, সেহেতু ঠান্ডা শীতপ্রধান জলবায়ুতে মোচাকৃতির উদ্ভিদের আধিক্যসহ কিছুসংখ্যক উদ্ভিদ চিরহরিৎ।
যেসব অঞ্চলে পর্ণমোচী জন্মানোর কারণ থাকে (যেমন, ঠান্ডা বা শুষ্ক ঋতু), চিরহরিৎ হওয়াটা সেখানে মূলত অল্প পুষ্টি স্তরের প্রতি একটি অভিযোজন। পর্ণমোচী বৃক্ষ পাতা ঝরানোর সাথে সাথে পুষ্টি হারাতে থাকে। উষ্ণ অঞ্চলে, পাইন এবং সাইপ্রেসের কিছু প্রজাতি অনুর্বর মাটি ও উপদ্রুত স্থলে জন্ম নেয়। রডোডেনড্রন গণের অনেক চিরহরিৎ প্রজাতির কয়েকটি পরিপক্ব বনে জন্ম নেয়, কিন্তু এদেরকে মূলত কম পুষ্টিসমৃদ্ধ উচ্চমাত্রার আম্লিক মাটিতে দেখতে পাওয়া যায়। তাইগা এবং বরিয়াল বা উত্তরের বনগুলোতে তীব্র ঠান্ডার কারণে মাটির জৈবপদার্থ খুব সহজে পঁচে না, ফলাফলস্বরূপ, মাটির পুষ্টি পেতে বৃক্ষরাজিকে বেগ পেতে হয়। এই ঘটনাই শেষে এসব এলাকায় চিরহরিৎ বৃক্ষকে আনুকূল্য দেয়।
শীতপ্রধান জলবায়ুতে চিরহরিৎ বৃক্ষ নিজেদের বেঁচে থাকাকে অনুকূল করে তুলতে পারে। চিরহরিৎ বৃক্ষের পাতা ও নিডলের জঞ্জালের মধ্যে পর্ণমোচী বৃক্ষের পাতার জঞ্জালের চাইতে উচ্চ কার্বন-নাইট্রোজেন অনুপাত রয়েছে যা উচ্চ মাত্রার আম্লিক মাটি ও নিম্নমাত্রার নাইট্রোজেন উপাদানের সৃষ্টি করে। এই পরিস্থিতি চিরহরিতের বৃদ্ধি পরিবেশ অনুকূল করে অন্যদিকে পর্ণমোচীর বেঁচে থাকা কঠিন করে তুলে। এছাড়াও, বিদ্যমান চিরহরিৎ বৃক্ষের সহায়তায় ছোট চিরহরিৎ গাছগুলো অতি সহজে ঠান্ডা আর খরার সমস্যা কাটিয়ে উঠে বেঁচেবর্তে থাকতে পারে।
চিরহরিৎ ও পর্ণমোচী, উভয় ধরনের বৃক্ষের জন্য একই ধরনের রোগবালাই বিদ্যমান, কিন্তু দীর্ঘমেয়াদি বায়ুদূষণ, বাতাসের ছাই ও বিষাক্ত উপাদান, পর্ণমোচীর চাইতে চিরহরিতের জন্য বেশি ক্ষতিকর।
রূপকার্থে ব্যবহার
উদ্ভিদসংক্রান্ত অর্থের কারণে, “চিরহরিৎ” শব্দটি রূপক অর্থে এমন কিছুকে নির্দেশ করা হয় যা ক্রমাগতভাবে নবায়ন হয় বা নিজে থেকে পুনর্নবায়নকারি। এর একটি উদাহরণ হল “চিরহরিৎ বিষয়বস্তু” শব্দগুচ্ছে প্রকাশিত অভিব্যক্তি যা ঘনঘন পরিবর্তনশীল বিষয়ে লিখিত বহুবর্ষীয় নিবন্ধ অথবা তথ্যপঞ্জিকে বর্ণনা করতে ব্যবহৃত হয়।
ডুমরিগুড়ি
ভূগোল
দুমরিগুড়ি জনগণনা নগরটি দার্জিলিং জেলার নকশালবাড়ি ব্লকের অন্তর্ভুক্ত। শহরটি শিলিগুড়ি পুলিশ কমিশনারেটের বাগডোগরা থানার অন্তর্গত।
জনতত্ত্ব
২০১১ খ্রিষ্টাব্দের ভারতের জনগণনা অনুসারে দুমরিগুড়ি জনগণনা নগরের জনসংখ্যা ১৩৪১৬ জন, যার মধ্যে ৬৯৫১ জন পুরুষ ও ৬৪৬৫ জন নারী। প্রতি হাজার পুরুষে ৯৩০ জন নারী। ৬ বছর অনুর্দ্ধ ১৩৪০ জন শিশু, যা সমগ্র জনসংখ্যার ৯.৯৯ %। ৬ বছরোর্দ্ধ জনসংখ্যার ৮৬.৩৩% অর্থাৎ ১০৪২৫ জন সাক্ষর।
ধর্ম
জনগণনা নগরটিতে ১১৮৬৭ জন হিন্দু, ১২৭৩ জন মুসলিম, ১২৭ জন খ্রিস্টান, ৩৯ জন শিখ, ৯৫ জন বৌদ্ধ ও ৮ জন জৈন বাস করেন।
পরিবহন
শহরটি ২৭ নং জাতীয় সড়কের ওপর অবস্থিত। বাগডোগরা বিমানবন্দরটি শহরটির নিকটেই অবস্থিত। উত্তরবঙ্গের অন্যতম গুরুত্বপূর্ণ শহর শিলিগুড়ির পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর সড়কপথে যুক্ত। নিকটবর্তী রেলস্টেশনটি হলো বাগডোগরা রেলওয়ে স্টেশন।
জেমস ওয়েব মহাকাশ দূরবীক্ষণ যন্ত্র
জেমস ওয়েব মহাকাশ দূরবীক্ষণ যন্ত্র বা জেমস ওয়েব স্পেস টেলিস্কোপ (James Webb Space Telescope বা JWST) মার্কিন মহাকাশ সংস্থা নাসা, কানাডীয় মহাকাশ সংস্থা ও ইউরোপীয় মহাকাশ সংস্থার যৌথ প্রচেষ্টায় নির্মিত একটি মহাকাশ দূরবীক্ষণ যন্ত্র। এটিকে নাসার ধ্বজাধারী নভোপদার্থবৈজ্ঞানিক অভিযান হিসেবে হাবল মহাকাশ দূরবীক্ষণ যন্ত্রটির উত্তরসূরী হিসেবে নির্মাণ করা হয়েছে। এটিকে সংক্ষেপে ওয়েব (Webb) নামে ডাকা হয়। পূর্বনির্ধারিত সময়সূচি অনুযায়ী ওয়েবকে ২০২১ সালের ২৫শে ডিসেম্বর তারিখে দক্ষিণ আমেরিকার উত্তর-পূর্ব উপকূলে বিষুবরেখার কাছে ফরাসি গায়ানার কুরু শহরে অবস্থিত গায়ানা মহাকাশ কেন্দ্র থেকে ফরাসি বাণিজ্যিক রকেট উৎক্ষেপণ কোম্পানি আরিয়ানেস্পাসের তত্ত্বাবধানে একটি আরিয়ান ৫ রকেটের (আরিয়ান উড়াল ভিএ২৫৬) মাধ্যমে সফলভাবে উৎক্ষেপণ করা হয়। উৎক্ষেপণের পরে ওয়েব প্রায় ৩০ দিন মহাকাশ যাত্রা সম্পন্ন করে পৃথিবী থেকে ১৫ লক্ষ কিলোমিটার দূরত্বে (চাঁদের চেয়েও অধিক দূরত্বে) দ্বিতীয় লাগ্রঁজীয় বিন্দুতে (যে বিন্দুতে পৃথিবী ও সূর্যের মহাকর্ষীয় লব্ধিবল এবং মহাকাশযানের কেন্দ্রাতিগ বল একে অপরকে নাকচ করে দেয়) পৌঁছানোর পরে সেটিতে অবস্থান করে সবসময় পৃথিবীর অন্ধকার পার্শ্বে থেকে পৃথিবীর সাথে সাথে একই সময়ে বছরে একবার সূর্যকে প্রদক্ষিণ করবে।
লক্ষ্য ও উদ্দেশ্য
ওয়েবের মূল দুইটি বৈজ্ঞানিক লক্ষ্য হল ছায়াপথের জন্ম ও বিবর্তন এবং নক্ষত্র ও গ্রহসমূহের সৃষ্টি সংক্রান্ত গবেষণা। এটি জ্যোতির্বিজ্ঞান ও বিশ্বতত্ত্বের সমগ্র ক্ষেত্রজুড়ে বহু বিভিন্ন ধরনের গবেষণার দ্বার উন্মোচন করবে। এটির সাহায্যে পৃথিবী থেকে সবচেয়ে বেশি দূরে মহাবিশ্বে বিরাজমান বস্তু ও সংঘটিত ঘটনাগুলি পর্যবেক্ষণ করা সম্ভব হবে। যেমন এটির দ্বারা ধারণকৃত অবলোহিত বিকিরণ চিত্রণের মাধ্যমে আজ থেকে ১৩৫০ কোটি বছরেরও আগে (মহাবিস্ফোরণের প্রায় ১০ থেকে ২০ কোটি বছর পরে) মহাবিশ্বের প্রথম ছায়াপথ ও আদ্যনক্ষত্রগুলি কীভাবে রূপলাভ করেছিল, তা জানা যাবে। এছাড়া মানুষের বসবাসযোগ্য সম্ভাব্য বহির্গ্রহগুলির আবহমণ্ডলের বিস্তারিত খুঁটিনাটি চরিত্রায়নও সম্ভব হবে। উপরন্তু, এটি সৌরজগতের অন্যান্য গ্রহ, উপগ্রহ ও খ-বস্তুগুলির অনেক বেশী খুঁটিনাটি দেখতে সক্ষম হবে।
বৈশিষ্ট্যসমূহ
ওয়েবের আলোকীয় দূরবীক্ষণ যন্ত্র উপাদানটি তিনটি দর্পণের সমবায়ে গঠিত। প্রথম দর্পণটি ১৮টি ষড়ভুজাকৃতি দর্পণখণ্ডের সমবায়ে নির্মিত। প্রতিটি দর্পণখণ্ডের ব্যাস ১.৩ মিটার এবং এগুলি অত্যন্ত পাতলা (মাত্র ১০০ ন্যানোমিটার পুরু) সোনার প্রলেপ লাগানো বেরিলিয়াম ধাতু দিয়ে তৈরি। সোনা অবলোহিত বিকিরণের জন্য একটি অতি-উৎকৃষ্ট প্রতিফলক এবং রাসায়নিকভাবে তুলনামূলকভাবে নিষ্ক্রিয়। অন্যদিকে বেরিলিয়াম হালকা কিন্তু শক্ত ও অত্যন্ত নিম্ন তাপমাত্রাতেও সংকুচিত না হয়ে আকৃতি ধরে রাখতে পারে। দর্পণখণ্ডগুলি একত্রে মিলে একটি বৃহৎ ৬.৫ মিটার ব্যাসবিশিষ্ট মৌচাকের মতো দেখতে প্রায় ষড়ভুজাকৃতি একটি প্রাথমিক দর্পণ গঠন করবে, যার ক্ষেত্রফল হাবল দূরবীক্ষণ যন্ত্রের ২.৪ মিটার ব্যাসবিশিষ্ট দর্পণটির ক্ষেত্রফলের তুলনায় ৬ গুণেরও বেশি বড়। প্রাথমিক বৃহত্তর অবতল দর্পণটি আলোকরশ্মিগুলি প্রতিফলিত করে অপেক্ষাকৃত ছোট (০.৭৪ মিটার ব্যাসবিশিষ্ট) ও সামান্য বিষমকেন্দ্রিক একটি দ্বিতীয় উত্তল দর্পণে ফেলবে, যেখানে সেগুলি প্রতিফলিত হয়ে একটি তৃতীয় বিষমকেন্দ্রিকতা-দূরকারী দর্পণের উপর পড়ে আলোক-সংবেদী উপকরণের ভেতরে প্রবেশ করবে। যেখানে হাবলকে নিকট-অতিবেগুনি, দৃশ্যমান আলো ও নিকট-অবলোহিত বিকিরণ (০.১ থেকে ১ মাইক্রোমিটার তরঙ্গদৈর্ঘ্যবিশিষ্ট) বর্ণালী পর্যবেক্ষণ করার জন্য তৈরি করা হয়েছিল, তার বিপরীতে ওয়েব অপেক্ষাকৃত নিম্নতর কম্পাঙ্কের পরিসীমার বিকিরণ পর্যবেক্ষণ করবে, যার মধ্যে দীর্ঘ তরঙ্গদৈর্ঘ্যের দৃশ্যমান কমলা আলো থেকে শুরু করে মধ্য-অবলোহিত তরঙ্গগুলি অন্তর্ভুক্ত (০.৬-২৮.৩ মাইক্রোমিটার তরঙ্গদৈর্ঘ্যবিশিষ্ট)। ফলে এটি একই সাথে হাবল মহাকাশ দূরবীক্ষণ যন্ত্র ও স্পিটজার মহাকাশ দূরবীক্ষণ যন্ত্রের (একটি ০.৮৫ মিটার ব্যাসের অবলোহিত দূরবীক্ষণ যন্ত্র) ভবিষ্যত উত্তরসূরী। অত্যধিক প্রাচীন ও অত্যধিক দূরে অবস্থিত আদ্যনক্ষত্র ও আদি ছায়াপথগুলি থেকে আগত রশ্মিগুলি দৃশ্যমান আলো নয়, বরং অদৃশ্য অবলোহিত রশ্মির (এক ধরনের তাপরশ্মি) আকারে আমাদের কাছে পৌঁছায়। অবলোহিত তরঙ্গগুলি গ্যাস ও ধূলিমেঘের ভেতর দিয়ে সহজেই অতিক্রম করে, যেগুলি ভূপৃষ্ঠস্থিত দূরবীক্ষণ যন্ত্র কিংবা হাবল দূরবীক্ষণ যন্ত্রের সাহায্যে এ পর্যন্ত স্পষ্ট করে পর্যবেক্ষণ করা সম্ভব হয়নি। কিন্তু অবলোহিত দূরবীক্ষণ যন্ত্র বিধায় ওয়েব এইসব উচ্চ লোহিত সরণবিশিষ্ট বস্তুসমূহ অতি উচ্চমাত্রার বিভেদনক্ষমতা ও সংবেদনশীলতা বজায় রেখে পর্যবেক্ষণ করতে পারবে, যা আগে কখনও সম্ভব হয়নি। এ ব্যাপারটির সাথে রঞ্জনরশ্মির মাধ্যমে মানবদেহের অভ্যন্তরীণ অঙ্গগুলি দর্শনের মিল আছে।
সঠিকভাবে কাজ করার জন্য ওয়েবের দুইটি দর্পণ ও অন্যান্য তাপ-সংবেদনশীল অংশগুলিকে অত্যন্ত শীতল অবস্থায় রাখতে হবে এবং যে অতিসূক্ষ্ম, দুর্বল সংকেতগুলি গ্রহণের জন্য এটিকে প্রস্তুত করা হয়েছে, সেই সংকেতগুলিকে বিনষ্টকারী সৌরজগতের অন্যান্য বস্তুর (মূলত সূর্য, পৃথিবী, চাঁদ এমনকি দূরবীক্ষণ যন্ত্রটির নিজস্ব উত্তাপ) আলোকীয় ও তাপীয় বিকিরণের কারণে সৃষ্ট অনাকাঙ্খিত ব্যতিচার থেকে এটিকে সুরক্ষিত রাখতে হবে। এ কারণে প্রথমত এটিকে পৃথিবী থেকে বহুদূরে, পৃথিবী থেকে চাঁদের দূরত্বেরও প্রায় ৪ গুণ দূরে, প্রায় ১৫ লক্ষ কিলোমিটার দূরত্বে, দ্বিতীয় লাগ্রঁজীয় বিন্দুতে মোতায়েন করা হবে। তুলনায় হাবল দূরবীক্ষণ যন্ত্রটি পৃথিবী থেকে মাত্র ৫৫০ কিলোমিটার দূরে অবস্থিত। দ্বিতীয়ত, যন্ত্রটিকে সূর্যের তাপ থেকে সুরক্ষা প্রদানের জন্য ৩০০ বর্গমিটার (৩২৩১ বর্গফুট) ক্ষেত্রফলের একটি সৌরঢাল মোতায়েন করা হবে। সৌরঢালটি সিলিকন ও অ্যালুমিনিয়ামে আবৃত পাঁচটি তাপ-অন্তরক ক্যাপটন পাত (বিশেষ ধরনের পলিথিনের মতো পাতলা পলিইমাইড ঝিল্লি) দিয়ে নির্মিত। সৌরঢালের উত্তপ্ত পার্শ্বটির তাপমাত্রা ক্ষেত্রবিশেষে ৮৫ ডিগ্রি সেলসিয়াস পর্যন্ত উঠতে পারে। কিন্তু এটির শীতল পার্শ্বে মূল ও গৌণ দর্পণ ও অন্যান্য যন্ত্রাংশগুলির তাপমাত্রা ৫০ কেলভিনের (শূন্যের নিচে ২২৩ ডিগ্রি সেলসিয়াস) নিচে থাকবে। দর্পণ (ও তার পশ্চাৎফলক) ও সৌরঢালটি ব্যতীত ওয়েবে আরও আছে একটি সমন্বিত বৈজ্ঞানিক উপকরণ উপাংশ, যাতে চারটি বৈজ্ঞানিক উপকরণ রয়েছে; এগুলি হল মধ্য-অবলোহিত উপকরণ, নিকট-অবলোহিত বর্ণালীলেখ যন্ত্র, নিকট-অবলোহিত চিত্রগ্রাহক, সূক্ষ্ম চালনা সুবেদী গ্রাহক/নিকট-অবলোহিত চিত্রক ও গরাদহীন বর্ণালীলেখ যন্ত্র। মহাকাশযান-বাস নামক আরেকটি অংশ বৈদ্যুতিক শক্তি, উচ্চতা নিয়ন্ত্রণ, যোগাযোগ, আদেশ ও উপাত্ত সামাল, প্রচালন ও তাপীয় নিয়ন্ত্রণের কাজগুলির প্রতিটির জন্য পৃথক ৬টি উপব্যবস্থা ধারণ করে আছে। এছাড়া পৃথিবীতে বৈজ্ঞানিক উপাত্ত প্রেরণের জন্য ও আদেশ গ্রহণের জন্য পৃথিবীর দিকে মুখ করে একটি শুঙ্গ (অ্যান্টেনা) এবং সূর্যের আলো থেকে বিদ্যুৎশক্তি উৎপাদনের জন্য সূর্যের দিকে মুখ করে এক সারি সৌরবিদ্যুৎকোষ রয়েছে। নির্দিষ্ট নক্ষত্র অঞ্চলের দিকে তাক করার জন্য কিছু ক্ষুদ্রাকায় দূরবীক্ষণ যন্ত্রও আছে, যেগুলিকে নক্ষত্র সন্ধানী নাম দেওয়া হয়েছে। ওয়েবের সমগ্র দূরবীক্ষণ যন্ত্রটির ভর প্রায় ৬ মেট্রিক টন, যা হাবলের ভরের (প্রায় ১২ মেট্রিক টন) প্রায় অর্ধেক।
দূরবীক্ষণ যন্ত্রটির দর্পণ, সৌরঢাল ও অন্যান্য বেশ কিছু অংশ ভাঁজ করে রকেটের নাসাশঙ্কুতে রেখে উৎক্ষেপণ করা হয়েছে এবং যন্ত্রটির এক মাস দৈর্ঘ্যের যাত্রাকালীন সময়ে একে একে সেগুলির ভাঁজ খুলে মেলে ধরা হবে। সম্পূর্ণ মোতায়েনকৃত অবস্থায় ২য় লাগ্রঁজ বিন্দুতে পৌঁছানোর পরে শুরু হবে দায়িত্ব অর্পণ ধাপ; এই ধাপে মূল দর্পণের প্রতিটি খণ্ডকে এক সমতলে নিয়ে আসা হবে এবং চারটি বৈজ্ঞানিক সরঞ্জামের প্রতিটির কার্যকারিতা পরীক্ষা করে সব ধরনের সূক্ষ্মাতিসূক্ষ্ম ত্রুটি সংশোধন করা হবে, যাতে সর্বোচ্চ স্পষ্ট চিত্র পাওয়া যায়। মোতায়েন ও দায়িত্ব অর্পণের দুই ধাপবিশিষ্ট সমগ্র প্রস্তুতি প্রক্রিয়াটি শেষ করতে উৎক্ষেপণ মুহূর্ত থেকে প্রায় ছয় মাস লাগবে। এর কারণ ওয়েবের উপাংশগুলিকে অত্যন্ত সতর্কতার সাথে জায়গামত বসতে হবে, কেননা যন্ত্রটিতে ৩৪৪টি একক ব্যর্থতা-বিন্দু বিদ্যমান, যার একটি ব্যর্থ হলে পুরো প্রকল্পটিই ব্যর্থতায় পর্যবসিত হতে পারে। পৃথিবী থেকে বহুদূরে অবস্থিত বলে একবার মোতায়েন করার পরে মানুষের হাতে ওয়েবের কোনও মেরামতি বা পুরনো হয়ে যাওয়া যন্ত্রাংশ প্রতিস্থাপন করা প্রায় অসম্ভব। পরিকল্পনা মোতাবেক ২০২২ সালের জুলাই মাস থেকে দূরবীক্ষণ যন্ত্রটি পৃথিবীতে অবস্থিত নাসার গভীর মহাকাশ টেলিযোগাযোগ ব্যবস্থার (ডিপ স্পেস নেটওয়ার্ক) অংশ অস্ট্রেলিয়ার ক্যানবেরা, স্পেনের মাদ্রিদ ও ক্যালিফোর্নিয়ার গোল্ডস্টোন শহরের কাছে অবস্থিত তিনটি গ্রাহক অ্যান্টেনাবিশিষ্ট ভূকেন্দ্রকে উদ্দেশ্য করে বৈজ্ঞানিক উপাত্ত (দৈনিক দুইবার করে প্রতিবার কমপক্ষে ২৮.৬ গিগাবাইট পরিমাণ উপাত্ত) প্রেরণ করা শুরু করবে। ওয়েবে বহনকৃত জ্বালানির সাহায্যে যন্ত্রটিকে কমপক্ষে প্রায় ১০ বছর কর্মক্ষম রাখার পরিকল্পনা করা হয়েছে। তুলনায় হাবল দূরবীক্ষণ যন্ত্রটি ৩০ বছরেরও বেশি সময় ধরে কর্মক্ষম আছে।
ইতিহাস
১৯৯৬ সাল থেকে পরিকল্পিত এ প্রকল্পটি একটি আন্তর্জাতিক সহযোগিতামূলক প্রচেষ্টার ফল, যার নেতৃত্বে রয়েছে মার্কিন মহাকাশ গবেষণা প্রতিষ্ঠান নাসা। নাসা-র গডার্ড মহাকাশ যাত্রা কেন্দ্র (Goddard Space Flight Center; GSFC) যন্ত্রটির নির্মাণ প্রচেষ্টার ব্যবস্থাপনায় নিয়োজিত ছিল। অন্যদিকে উৎক্ষেপণের পরে মহাকাশ দূরবীক্ষণ যন্ত্র বিজ্ঞান ইনস্টিটিউট এটির পরিচালনা করবে। নরথ্রপ গ্রামেন কোম্পানিকে যন্ত্রটি নির্মাণের মূল ঠিকাদার হিসেবে দায়িত্ব দেওয়া হয়। এছাড়া ইউরোপীয় মহাকাশ সংস্থা এবং কানাডীয় মহাকাশ সংস্থাও এই কর্মসূচিতে গুরুত্বপূর্ণ অবদান রেখেছে। সব মিলিয়ে বিশ্বের ১৪টি দেশ ও ২৯টি মার্কিন অঙ্গরাজ্যের ৩ শতাধিক বিশ্ববিদ্যালয়, সংস্থা ও কোম্পানির পাশাপাশি শতশত বিজ্ঞানী ও হাজার হাজার প্রকৌশলী এই প্রকল্পের উপরে কাজ করেছেন। সব মিলিয়ে এই প্রকল্পটি শেষ করতে ১০০০ কোটির বেশি মার্কিন ডলার অর্থ ব্যয় হয়েছে (যার মধ্যে নাসার অবদান ৯৭০ কোটি মার্কিন ডলার) ও প্রায় ৩০ বছর সময় লেগেছে। তুলনায় হাবল দূরবীক্ষণ যন্ত্রের পেছনে এ যাবৎ ১৫০০ কোটি মার্কিন ডলার খরচ হয়েছে।
নাসার দ্বিতীয় প্রশাসক এবং অ্যাপোলো অভিযানে গুরুত্বপূর্ণ অবদানকারী জেমস ই. ওয়েবের নামানুসারে যন্ত্রটির নামকরণ করা হয়েছে।
সর্বশেষ অবস্থা
নাসা জানায় যে, ২০২২ সালের জানুয়ারি মাসে ওয়েব দূরবীক্ষণ যন্ত্রটি পৃথিবী থেকে ১০ লাখ মাইল দূরে মহাজাগতিক পার্কিং স্পটে পৌঁছেছে। এ সময়ে দ্বিতীয় লাগ্রঁজীয় বিন্দুতে বা এল-২ তে পৌঁছানোর জন্য থ্রাস্টারগুলো ৫ মিনিটের জন্য চালু করে। এই থ্রাস্টারগুলো ওয়েবের গতি ঘণ্টায় ৩.৬ মাইল (সেকেন্ডে ১.৬ মিটার) বাড়িয়ে দেবে, যা ওয়েবটিকে পৃথিবী থেকে ১৫ লাখ কিলোমিটার দূরে ত্রিমাত্রিক কক্ষপথ “হ্যালো” এল-২ তে স্থাপন করবে।
বৈজ্ঞানিক ফলাফল
সম্প্রতি ওয়েব টেলিস্কোপ দিয়ে তোলা মহাবিশ্বের কয়েকশ কোটি বছর আগের প্রথম সম্পূর্ণ রঙিন ছবি প্রকাশ করেছে নাসা।
এযাবত এটাই মহাজগতের প্রাচীনতম অবস্থার সবচেয়ে বিস্তারিতভাবে তোলা চিত্র। এই ছবিতে তারামণ্ডলী ও ছায়াপথের যে আলোকরশ্মির বিচ্ছুরণ দেখা যাচ্ছে তা শত কোটি বছর পাড়ি দিয়ে আমাদের কাছে এসে পৌঁছেছে। ছবিতে লাল বাঁকা আলোগুলো মহাজগতের একেবারে সূচনা লগ্নের ছায়াপথ থেকে আসা আলো।
ওয়েব ওয়াস্প-৯৬ বি নামে একটি বিশালাকৃতির গ্রহের বায়ুমণ্ডল বিশ্লেষণ করেছে। এই গ্রহ পৃথিবী থেকে এক হাজার আলোক বর্ষ দূরে। এই বিশ্লেষণ ওই গ্রহের আবহাওয়া মণ্ডলের রসায়ন জানাতে সাহায্য করবে। ওয়াস্প-৯৬ বি তার উৎস নক্ষত্রটির খুব কাছ দিয়ে কক্ষপথে ঘুরছে, যার ফলে সেখানে প্রাণের অস্তিত্ব থাকা হয়ত অসম্ভব।
সংখ্যাপদ্ধতি
থাম্ব|কিছু চুবাশ সংখ্যা, চুভাশ সংখ্যাগুলি প্রাচীন তুর্কি লিপি থেকে চুভাশ লোকেরা ব্যবহৃত একটি প্রাচীন সংখ্যা পদ্ধতি সংখ্যা প্রতীক (numeral) হল কিছু প্রতীক বা প্রতীকের সমষ্টি, অথবা প্রাকৃতিক ভাষার বিভিন্ন শব্দের মত যা সংখ্যা (number) নির্দেশ করে। সংখ্যা এবং সংখ্যা প্রতীকের মধ্যে পার্থক্য রয়েছে। প্রাকৃতিক ভাষায় শব্দ যেমন এখানে সংখ্য প্রতীক তেমনি একটি টার্ম; আবার শব্দ যে বিষয়টিকে নির্দেশ করে তা এখানে সংখ্যা হিসেবে চিহ্নিত হতে পারে। অর্থাৎ সংখ্যা প্রতীক সংখ্যাকে নির্দেশ করে। যেমন, "11", "eleven", "XI", "১১", "এগারো"- সংখ্যা প্রতীকগুলো আলাদা হলেও এরা সবাই একটি মাত্র সংখ্যাকে নির্দেশ করে। এই নিবন্ধে বিভিন্ন সংখ্যা পদ্ধতি সম্বন্ধে সাধারণ আলোচনা করা হয়েছে।
সংখ্যা পদ্ধতির নাম
২ - দ্বিমিক ৩ - Ternary / trinary ৪ - quaternary ৫ - quinary / quinternary ৬ - senary / heximal / hexary ৭ - septenary / septuary ৮ - অক্টাল / octonary / octonal / octimal ৯ - nonary / novary / noval ১০ - দশমিক / denary ১১ - undecimal / undenary / unodecimal ১২ - dozenal / duodecimal / duodenary ১৩ - tridecimal / tredecimal / triodecimal ১৪ - quattuordecimal / quadrodecimal / tetradecimal ১৫ - quindecimal / pentadecimal ১৬ - হেক্সাডেসিমাল / sexadecimal / sedecimal ১৭ - septendecimal / heptadecimal ১৮ - octodecimal / decennoctal ১৯ - nonadecimal / novodecimal / decennoval ২০ - vigesimal / bigesimal / bidecimal ২১ - unovigesimal / unobigesimal ২২ - duovigesimal ২৩ - triovigesimal ২৪ - quadrovigesimal / quadriovigesimal ২৬ - hexavigesimal / sexavigesimal ২৭ - heptovigesimal ২৮ - octovigesimal ২৯ - novovigesimal ৩০ - trigesimal / triogesimal ৩১ - unotrigesimal (...repeat naming pattern...) ৩৬ - hexatridecimal / sexatrigesimal (...repeat naming pattern...) ৪০ - quadragesimal / quadrigesimal ৪১ - unoquadragesimal (...repeat naming pattern...) ৫০ - quinquagesimal / pentagesimal ৫১ - unoquinquagesimal (...repeat naming pattern...) ৬০ - sexagesimal (...repeat naming pattern...) ৬৪ - quadrosexagesimal (...repeat naming pattern...) ৭০ - septagesimal / heptagesimal ৮০ - octagesimal / octogesimal ৯০ - nonagesimal / novagesimal ১০০ - centimal / centesimal (...repeat naming pattern...) ১১০ - decacentimal ১১১ - unodecacentimal (...repeat naming pattern...) ২০০ - bicentimal / bicentesimal (...repeat naming pattern...) ২১০ - decabicentimal ২১১ - unodecabicentimal (...repeat naming pattern...) ৩০০ - tercentimal / tricentesimal ৪০০ - quattrocentimal / quadricentesimal ৫০০ - quincentimal / pentacentesimal ৬০০ - hexacentimal / hexacentesimal ৭০০ - heptacentimal / heptacentesimal ৮০০ - octacentimal / octocentimal / octacentesimal / octocentesimal ৯০০ - novacentimal / novacentesimal ১০০০ - millesimal ২০০০ - bimillesimal (...repeat naming pattern...) ১০০০০ - decamillesimal
বহিঃসংযোগ
أنظمة عد Numeralo שיטות ספירה Számrendszerek 位取り記数法 Tallsystem Bază de numeraţie Sayı sistemi
অ্যান অগাস্টিন
অ্যান অগাস্টিন (জন্ম: আনেট অগাস্টিন, ৩০ জুলাই ১৯৮৯) একজন ভারতীয় চলচ্চিত্র অভিনেত্রী, যিনি মালয়ালম চলচ্চিত্রে অভিনয় করে থাকেন। তিনি মালয়ালম অভিনেতা অগাস্টিনের কন্যা। তিনি লাল জোসের এলসাম্মা এন্না আনকুট্টি (২০১০)-এর মাধ্যমে চলচ্চিত্রে অভিষেক করেছিলেন। তিনি এলসাম্মা এন্না আনকুট্টি, অর্জুনন সাক্ষী, দা থাদিয়া এবং আর্টিস্ট-এ তার অভিনয়ের জন্য পরিচিত।
কর্মজীবন
অগাস্টিন তার স্নাতকের শেষবর্ষে লাল জোসের এলসাম্মা এন্না আনকুট্টি চলচ্চিত্রের মাধ্যমে কর্মজীবন শুরু করেছিলেন, যেখানে তিনি নামমাত্র চরিত্রে অভিনয় করেছিলেন। চলচ্চিত্রটি বাণিজ্যিক সাফল্য ছিল এবং তার অভিনয় সমালোচকদের দ্বারা প্রশংসিত হয়েছিল। আর্টিস্ট চলচ্চিত্রে গায়ত্রী চরিত্রে অভিনয়ের জন্য তিনি শ্রেষ্ঠ অভিনেত্রী বিভাগে কেরল রাজ্য চলচ্চিত্র পুরস্কার সহ অনেক পুরস্কার অর্জন করেছিলেন।
ব্যক্তিগত জীবন
অ্যান অগাস্টিন ২০১৪ সালের ২ ফেব্রুয়ারি চিত্রনায়ক জোমন টি. জনকে বিয়ে করেছিলেন। তিনি তার বাবার মৃত্যুর পরে অভিনয় থেকে বিরতি নিয়েছিলেন এবং ২০১৩ সালে নী-না দিয়ে আবার প্রত্যাবর্তন করেছিলেন।
পল্লববিতান
thumb|মালয়েশিয়ার সাবাহ অঞ্চলের একটি বনে একটি পল্লববিতান thumb|একটি বনের পল্লববিতান thumb|রাস্তার উপরে মাঙ্কি ল্যাডার ভাইনের পল্লববিতান বা লতাবিতান
জীববিজ্ঞানে, পল্লববিতান হল উদ্ভিদ সম্প্রদায় বা শস্যের মাটির উপরের অংশ যা উদ্ভিদসমূহের মুকুট দ্বারা গঠিত।
বনের ক্ষেত্রে, পল্লববিতান বলতে পরিপক্ব উদ্ভিদ মুকুট দ্বারা গঠিত উপরের স্তর বা আবাস অঞ্চলকে নির্দেশ করে যার মধ্যে অন্যান্য জৈবিক অণুজীবও (পরাশ্রয়ী, লায়ানা, গেছো প্রাণী, ইত্যাদি) অন্তর্ভুক্ত থাকে।
পল্লববিতানের গঠন
পল্লববিতানের গঠন হল একটি উদ্ভিদ পল্লববিতানের সংগঠন অথবা স্থানিক বিন্যাস (ত্রিমাত্রিক জ্যামিতি)। উদ্ভিদের পল্লববিতানকে বুঝা এবং তুলনা করার জন্য প্রসিদ্ধ দুটি পরিমাপ হছে পত্র আয়তন সূচক ও প্রতি একক স্থলের আয়তনে পাতার আয়তন।
আরও পড়ুন
,
অপারেশন জ্যাকপট
অপারেশন জ্যাকপট বাংলাদেশের স্বাধীনতা যুদ্ধের সময় নৌ-সেক্টর পরিচালিত সফলতম গেরিলা অপারেশন। এটি ছিল একটি আত্মঘাতী অপারেশন। এ অপারেশন ১৯৭১-এর ১৫ আগস্ট রাত ১২টার পর অর্থাৎ ১৬ আগস্ট প্রথম প্রহরে চট্টগ্রাম ও মংলা সমুদ্র বন্দর এবং দেশের অভ্যন্তরে চাঁদপুর ও নারায়ণগঞ্জ নদী বন্দরে একই সময়ে পরিচালিত হয়। ১০নং সেক্টরের অধীনে ট্রেনিং প্রাপ্ত নৌ কমান্ডো যোদ্ধাদের অসীম সাহসিকতার নিদর্শন এই অপারেশন জ্যাকপট। এই গেরিলা অপারেশনে পাকিস্তানি বাহিনীর অনেকগুলো অস্ত্র ও রসদবাহী জাহাজ ধ্বংসপ্রাপ্ত ও বড় রকমের ক্ষতিগ্রস্ত হয়। ক্ষতিগ্রস্ত ও ধ্বংসপ্রাপ্ত জাহাজগুলোর মধ্যে পাকিস্তানি বাহিনীকে সাহায্যকারী অনেক বিদেশি জাহাজও থাকায় এই অপারেশন বাংলাদেশের যুদ্ধ এবং যোদ্ধাদেরকে সারা বিশ্বে পরিচিতি পাইয়ে দেয়।সারা বিশ্ব বুঝতে পারে বাংলাদেশ পাকিস্তানের সঙ্গে পাল্লা দিয়েই লড়ছে।এটি বাংলাদেশের ইতিহাস এর খুবই গুরুত্বপূর্ণ মিশন।
নৌ-কমান্ডো সেক্টর
বাংলাদেশকে মুক্তিযুদ্ধের সময় যে ১১টি সেক্টরে ভাগ করা হয়েছিল তার মধ্য দেশের অভ্যন্তরীন সকল নৌ চলাচল, বন্দর এবং উপকূলীয় এলাকা নিয়ে গঠিত হয়েছিল ১০নং সেক্টর বা নৌ সেক্টর। এ সেক্টরের কোন নির্দিষ্ট সেক্টর কমান্ডার ছিল না। যখন যে সেক্টরে অপারেশন চলত তখন সেই সেক্টরের কমান্ডারদের সহযোগীতায় নৌ-গেরিলাদের কাজ করতে হত। তারা সরাসরি মুজিবনগর হেডকোয়ার্টারের অধীনে কাজ করতেন।
পেছনের কথা
মার্চের শুরুর দিকে পাকিস্তানি সাবমেরিন পি এন এস ম্যাংরো ফ্রান্সের তুলন সাবমেরিন ডকইয়ার্ডে যায় পাকিস্তানি সাবমেরিনারদের প্রশিক্ষন দেয়ার জন্য। সেই ৪১ জন সাবমেরিনারদের মধ্যে ১৩ জন ছিলেন বাঙালি অফিসার। তারা আন্তর্জাতিক প্রচার মাধ্যমে ২৫ মার্চের গণহত্যার কথা শুনে পালিয়ে বাংলাদেশে চলে আসার সিদ্ধান্ত নেন। তাঁদের মধ্যে ৯ জন ৩০ মার্চ বাংলাদেশের উদ্দেশ্যে রওনা দেন এবং একজন ভুল পথে চলে গিয়ে পাকিস্তানি গোয়েন্দার হাতে নিহত হন। ৯ এপ্রিল ১৯৭১ তারা দিল্লিতে এসে পৌছান। এখানে তাদের নাম উল্লেখ করা হলোঃ-
তারপর উক্ত ৮জনের সাথে আরো কয়েকজনকে একত্র করে ২০ জনের একটি গেরিলা দল গঠন করে তাদের ভারতে বিশেষ ট্রেনিং দেয়া হয়। তারপর তারা দেশে আসলে তাদের সাথে কর্নেল ওসমানীর দেখা করানো হয়। তখন ওসমানী নৌ-কমান্ডো বাহিনী গঠনের সিদ্ধান্ত নেন।
গেরিলা ট্রেনিং পর্ব
ট্রেনিং শুরু হবার আগেই বাছাইকৃত যোদ্ধাদের বলে দেয়া হয় যে এটি একটি সুইসাইডাল অপারেশন বা আত্মঘাতী যুদ্ধ হবে। তাই অপারেশনের সময় যেকোন মূল্যে অপারেশন সফল করার উদ্দেশ্যে প্রয়োজনে তাদের প্রাণ দিতে হতে পারে। তাই প্রশিক্ষণের শুরুতেই প্রত্যেক প্রশিক্ষণার্থীদের ছবিসহ একটি সম্মতিসূচক ফর্মে স্বাক্ষর নেয়া হতো।ফর্মে লেখা থাকতো যে, আমি দেশের স্বাধীনতার জন্য জীবন বিসর্জন দিতে সম্মত হয়েই এই প্রশিক্ষণ গ্রহণ করছি, আর যুদ্ধে আমার মৃত্যু ঘটলে কেউ দায়ী থাকবে না।
নৌ-কমান্ডোদের ঐ প্রশিক্ষণ ক্যাম্পের দায়িত্বে ছিলেন ভারতীয় নেভাল অফিসার কমানডার এম.এন.সামানত, ও ট্রেনিং দেয়ার দায়িত্বে ছিলেন লেঃ কমান্ডার জি এম মার্টিস, এবং আরও ভারতীয় ২০ জন প্রশিক্ষক তারা হলেনন লেঃ দাস, লেঃ ভি.পি. কফিল। প্রশিক্ষকদের মধ্যে ফ্রান্স থেকে পালিয়ে আসা ৮ জন সাব-মেরিনার ছাড়াও আরো ছিলেন ভারতীয় নৌ-বাহিনীর লিডিং সি,মান কে.সিং, লিডিং সি,মান গুপ্ত, এল সিং, মারাঠি নানা বুজ এবং সমীর কুমার দাশসহ আরো কয়েকজন।
ট্রেনিং এর দুটো অংশ ছিল। সবাইকে প্রয়োজনীয় স্থলযুদ্ধ যেমনঃ- গ্রেনেড নিক্ষেপ, এক্সপ্লোসিভের ব্যবহার, স্টেনগান রিভলবার চালানো, আন-আর্মড কমব্যাট(খালি হাতে যুদ্ধ) ইত্যাদি শিখতে হতো। আর জলযুদ্ধের ট্রেনিঙের মধ্যে ছিল বিভিন্ন ধরনের সাতার যেমনঃ- বুকে ৫-৬কেজি ওজনের পাথর বেধে সাতার, চিৎ সাতার, কোন মতে পানির উপরে নাক ভাসিয়ে একটানা অনেক্ষন সাতার, পানিতে সাতরিয়ে এবং ডুব সাতার দিয়ে লিমপেট মাইন ব্যবহার, স্রোতের প্রতিকূলে সাতার, জাহাজের কেবল ভাঙা ইত্যাদি কঠিন সব প্রশিক্ষণ দেয়া হত তীব্র খরস্রোতা ভাগীরথী নদীতে। শীত-বর্ষায় একটানা ৪৮ ঘণ্টা পানিতে থাকার অভ্যাস করতে হয় সব যোদ্ধাকে। প্রায় টানা তিন'মাস ট্রেনিং এর পর আগস্টের প্রথম সাপ্তাহে তাদের ট্রেনিং শেষ হয়।